05/07/2011 | Administración LocalMunicipal
As Pontes de García Rodríguez
Intervención
Bases da convocatoria de axudas ás familias para a escolarización dos seus fillos para o curso académico 2011-2012

EXPOSICIÓN DE MOTIVOS. A Constitución española, no seu artigo 39, considera a obrigatoriedade dos poderes públicos de asegurar a protección social, económica e xurídica da familia. A Lei 7/1985, reguladora de bases de réxime local, no seu artigo 25.2. k, e a Lei 5/1997, de administración local de Galicia, no seu artigo 80.2. k, establecen a competencia dos municipios na prestación de servizos sociais e de promoción e inserción social. Pola súa parte, o Estatuto de Autonomía de galicia lexitima a actuación lexislativa da Comunidade Autónoma no campo da protección da familia, infancia e adolescencia, nos títulos de competencia xenéricos de asistencia social e de promoción do desenvolvemento comunitario (artigo 27). A Lei 13/2008, do 3 de decembro de 2008, atribúe aos concellos, entre outras competencias, a creación e xestión dos servizos sociais de atención primaria. Do mesmo xeito, determínase en ambas leis que as administracións poderán conceder axudas económicas para apoiar o coidado de menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. A Lei 3/1997, do 9 de xuño, de protección xurídica, económica e social da familia, establece como un dos principios rectors da actuación dos poderes públicos, o de desenvolver unha política integral de apoio á familia que teña en conta as súas necesidades básicas, tales como a vivenda, a educación, a cultura e o traballo, aplicando a consecución destes fins medidas tanto preventivas como paliativas. O artigo 5 da citada Lei 3/1997 atribúe competencias aos municipios en materia de protección á familia, infancia e a adolescencia, para que os concellos actuarán directamente no ámbito familiar achegando recursos e prestacións ás familias que presenten aspectos carenciais. O proxecto de axudas municipais escolares de libros e material escolar leva moitos anos desenrolandose no Concello das Pontes, observándose un crecemento tanto na demanda como no seu orzamento. Van destinadas a alumnos/as matriculados en centros docentes públicos empadroados no Concello.1.º.–OBXECTO DA CONVOCATORIA. O obxecto da presente convocatoria municipal é a concesión de axudas ás familias para atender os gastos orixinados polo comenzo do curso escolar, entendendo por tales merca de material escolar e de libros para os cursos non contemprados no programa autonómico de gratuidade, sempre que non perciban outras axudas polo mesmo concepto doutros organismos e/ou administracións públicas ou privadas.2.º.–PERSOAS DESTINATARIAS DAS AXUDAS. Poderán ser beneficiari@s destas axudas os alumn@s empadroad@s no termo municipal das Pontes que vaian cursar calquera dos seguintes estudios: Educación Infantil, Educación Primaria, Educación Secundaria, Bacharelato, ciclos formativos de grao medio e superior PCPI e adultos. Educación Infantil: – Axudas para libros (tódolos cursos). – Axudas para material escolar (tódolos cursos). Educación Primaria: – Axudas para material escolar (tódolos cursos). Educación Secundaria: – Axudas para material escolar (tódolos cursos). Ciclos formativos: – Axudas para libros (tódolos cursos). – Axudas para material escolar (tódolos cursos). PCPI: – Axudas para material escolar (tódolos cursos). Bacharelato: – Axudas para libros (tódolos cursos). – Axudas para material escolar (tódolos cursos). 3.º.–REQUISITOS NECESARIOS.3.1. Estar empadroado/a no Concello das Pontes.3.2. Que os ingresos anuais da unidade familiar non excedan os 330 €/mensuais de renda per cápita, segundo a seguinte fórmula: IB - A IUF = -------------- NM O calculo dos ingresos da unidade familiar teñen en conta o número de compoñentes, así como o aluguer da vivenda. Na devandita formula especificanse: IUF = Ingresos unidade familiar. IB = Ingresos brutos. A = Aluguer. NM = Número de membros. Por renda familiar entenderase a suma dos ingresos netos obtidos no ano 2010 por tódolos membros computables da unidade familiar, calquera que sexa a súa procedencia. Para os efectos do cálculo da renda familiar, son membros computables da familia o pai e a nai, titor ou persoa encargada da garda e protección do menor, se é o caso, os irmáns que conviven no domicilio familiar, así como os ascendentes dos pais que teñan a súa residencia no mesmo domicilio. No caso de divorcio, separación legal ou de feito dos pais, non considerará membro computable aquel deles que non conviva có solicitante da axuda, sen prexuízo de que na renda familiar se inclúa a súa contribución económica.3.3. Ademáis dos criterios económicos, tomaranse en consideración outros factores como a idade, orfandade, desemprego ou incapacidade recoñecida do cabeza de familia, ter a condición de familias numerosas ou familias cuio sustentador principal sexa viuvo, solteriro, divorciado ou separado legalmente ou de feito e outros condicionantes psicosociais.3.4. Ter presentado solicitude de reserva para continuar no centro escolar ou solicitude de admisión para un posto escolar nun centro sostido con fondos públicos.3.5. Terase en conta a situación familiar, previo informe dos servizos sociais do Concello, no caso de producirse algunha variación ecónomica durante o ano 2011.4.º.–CONTÍA DAS AXUDAS. A contía das axudas será variable segundo o curso do que se trate, a tipoloxía da axuda (libros de texto ou material escolar) e a situación socio-económica e familiar. Contemprase a posibilidade de financia-lo custo total do curso escolar (libros e material escolar) sempre e cando as circunstancias económicas e sociofamiliares o xustifiquen.5.º.–SOLICITUDES E DOCUMENTACIÓN. Serán requisitos necesarios para solicitar a axuda: – Presentar unha instancia no impreso oficial que se facilitará gratuitamente no Departemento de Servizos Sociais do Concello, na oficina do Rexistro do Concello ou na páxina web. – Fotocopia compulsada do D. N. I. da nai, pai ou titor. – Certificación de convivencia do padrón municipal – Fotocopia do libro de familia ou fotocopia do título de familia numerosa. – Fotocopia compulsada da última declaración da renda, ou declaración xurada de non ter que presentala, así como declaración xurada da totalidade de ingresos do solicitante e dos restantes membros da unidade familiar maiores de 18 anos, acompañada dos xustificantes dos respectivos ingresos. – Fotocopia do certificado/s da/s pensión/s actualizadas, no seu caso. – Fotocopia das nóminas de xaneiro ata agosto, certificado do INEM das contías percibidas pola prestación por desemprego de tódo-los membros da unidade familiar maiores de 18 anos, se é o caso. – Fotocopia da tarxeta de demandante de emprego (no caso de desempregados). – Fotocopia dos recibos de aluguer de vivenda. – Certificado de solicitude de praza ou fotocopia da matrícula do centro onde o alumnado realice os seus estudios. – Os alumnos que opten ás axudas de estudios nesta convocatoria, deberán presentar un certificado do centro onde estén matriculados, facendo constar a súa condición de becado/non becado ou si no seu defecto presentaron a solicitude de beca na convocatoria xeral para o curso 2011/2012.6.º.–LUGAR E PRAZO DE PRESENTACIÓN. As solicitudes en modelo normalizado e maila documentación aportada polas persoas solicitantes, deberán presentarse na oficina do Rexistro do Concello. O prazo de presentación das solicitudes comenza ao día seguinte da publicación das presentes bases no Boletín Oficial da Provincia e remata o 22 de xullo.7.º.–RESOLUCIÓN. As solicitudes, logo da súa comprobación e baremación, serán aprobadas ou denegadas mediante decreto do concelleiro delegado de Servizos Sociais e Atención Cidadá. De acordo co establecido no artigo 58 da L. R. X-PAC a resolución de outorgamento ou denegación das axudas será notificada de xeito individual ós solicitantes, publicándose así mesmo no taboleiro de anuncios do Departamento de Servizos Sociais.8.º.–RECLAMACIÓNS. Todas aquelas persoas ás que se lles denegara a presente axuda poderán, no prazo de 10 días dende a recepción da notificación individual, presenta-la oportuna reclamación e documentación que xustifique o motivo da mesma.9.º.–PAGAMENTO DAS AXUDAS E XUSTIFICACIÓN. O pagamento destas axudas realizarase por medio dun vale canxeable polo importe concedido nas distintas librerías do Concello das Pontes. Ata o 30 de setembro.10.º.-INCOMPATIBILIDADES. Estas axudas seran incompatibles con calquera outro beneficio da mesma finalidade que poidan recibir de entidades ou persoas públicas ou privadas. Os trocos na situación económica dos beneficiarios serán comunicados ós servizos sociáis de base. De non facerse así procederase á retirada ou devolución da subvención. As persoas que poidan ser beneficiarias dos programas de gratuidade de libros de texto poderán acollerse ás axudas para material escolar.11.º.–ORZAMENTO. Para este vindeiro curso académico 2011/2012, o Concello das Pontes ten previsto un orzamento de 6.000 € destinadas ó “Programa de axudas ás familias para a escolarización dos seus fillos/as”. 12.º.–DISPOSICION FINAL. Para todo aquilo non regulado nestas bases estarase ó disposto na Lei 38/2003, do 17 de novembro, xeral de subvencións e bases de execución do orzamento para o exercicio 2011. As Pontes, a 29 de xuño de 2011. O CONCELLEIRO DELEGADO DE SERVIZOS SOCIAIS E ATENCIÓN CIDADA José Alén Álvarez SOLICITUDE DE AXUDA PARA MATERIAL ESCOLAR CURSO 2010-2011 D. __________________________________________, con D. N. I. n.º__________, D.ª __________________________________________, con D. N. I. n.º_________, na condición de de pais ou tutores, veciños das Pontes. Domicilio: _________________________________________________________. Teléfono: ______________. Profesión: __________________________________. SOLICITAN: optar á axuda económica para material escolar para @/s nen@s: As Pontes, a. de. de 2011. Asdo. O pai, nai ou tutor. SR. ALCALDE-PRESIDENTE DO CONCELLO DAS PONTES DOCUMENTACIÓN A PRESENTAR: – Fotocopia do D. N. I. do solicitante. – Certificación do padrón municipal de habitantes comprensivo de tódolos conviventes. – Fotocopia do libro de familia ou título de familia numerosa. – Fotocopia da declaración da renda do último exercizo da unidade familiar ou declaración xurada de non ter que presentala, así coma declaración xurada da totalidade de ingresos do solicitante e dos restantes membros da unidade familiar maiores de 18 anos, acompañada dos xustificantes dos respectivos ingresos. – Fotocopia das nóminas (de xaneiro ata agosto) ou certificacións do INEM das contías percibidas por prestación e subsidio de desemprego. – Fotocopia dos recibos de aluguer da vivenda. – Fotocopia do recibo de pensión actualizados. – Os alumnos que opten ás axudas de material escolar para primaria, secundaria, bacharelato e ciclos formativos deberán presentar un certificado do centro onde estén matriculados, facendo constar a súa condición de becado/non becado ou se non no seu defecto presentaron a solicitude de beca na convocatoria xeral para o presente curso. – Fotocopia da tarxeta de demandante de emprego (no caso de desempregados). DECLARACIÓN XURADA DOUTRAS AXUDAS D. ______________________________________, con D. N. I. N.º _____________. Perceptor da axuda para compra de material escolar dos cursos: DECLARO BAIXO XURAMENTO (sinale cun X o que corresponda): Non ter solicitado, nin percibido outras axudas polo mesmo concepto. Ter solicitado ou percibido de. Tipo de axuda. As Pontes, a. de. de 2011. Asdo. D./D.ª